b'\n_START_ARTICLE_\nTegernsee (lac)\n_START_SECTION_\nIstoric\n_START_PARAGRAPH_\nPrimele \xc3\xaenceputuri de a\xc8\x99ez\xc4\x83ri \xc3\xaen jurul lui Tegernsee prin triburi celtice dateaz\xc4\x83 din epoca neoliticului t\xc3\xa2rziu (secolul al 3-lea \xc3\xae. Hr.). Dar abia \xc3\xaen secolul al 6-lea a \xc3\xaenceput istoria real\xc4\x83 a acestei regiuni cu baiuvarii \xc8\x99i ducii lor din Casa Agilolfingilor. \xc3\x8en 746, doi fra\xc8\x9bi nobili, Adalbert \xc8\x99i Otkar, din str\xc4\x83vechea familie Housi (Housigau) au ctitorit o prim\xc4\x83 m\xc4\x83n\xc4\x83stire cu biseric\xc4\x83 (care, conform legendei 747 a fost sfin\xc8\x9bit\xc4\x83 de Sf. Bonifaciu) la tegarin seo, Adalbert devenind primul stare\xc8\x9b. Probabil c\xc4\x83 \xc3\xaen anul 752, Uto, nepot de sor\xc4\x83 al lui Otkar, a adus moa\xc8\x99tele Sf\xc3\xa2ntului martir Quirinus (d. 269) de la Roma la Tegernsee (\xc3\xaenhumate pe 16 iunie 804), ce a atras pelerini, permi\xc8\x9b\xc3\xa2nd par\xc8\x9bial dezvoltarea sanctuarului. Dar mai ales generozitatea fondatorilor \xc8\x99i probabil a ducelui bavarez au f\xc4\x83cut din el o m\xc4\x83n\xc4\x83stire bogat\xc4\x83: Ea a fost proprietara \xc3\xaentregii zone Tegernsee de la grani\xc8\x9ba tirolez\xc4\x83 \xc3\xaen sud p\xc3\xa2n\xc4\x83 \xc3\xaen Warngau \xc8\x99i Holzkirchen posed\xc3\xa2nd mai departe mo\xc8\x99ii pe l\xc3\xa2ng\xc4\x83 Freising, Rosenheim \xc8\x99i particip\xc4\x83ri de o treime la salina din Reichenhall. Astfel deja \xc3\xaen anul 817 m\xc3\xa2n\xc4\x83stirea a fost recunoscut\xc4\x83 ca una din cele mai bogate._NEWLINE_\xc3\x8en anul 921, m\xc3\xa2n\xc4\x83stirea a fost secularizat\xc4\x83 de c\xc4\x83tre ducele Arnulf cel R\xc4\x83u. Dar \xc3\xaemp\xc4\x83ratul Otto al II-lea al Sf\xc3\xa2ntului Imperiu Roman a restituit-o \xc3\xaen 979 ca aba\xc8\x9bie imperial\xc4\x83. Astfel a \xc3\xaenceput marea perioada de glorie a m\xc4\x83n\xc4\x83stirii care, deja pe la anul 1000, a avut 200 de c\xc4\x83lug\xc4\x83ri benedictini. Un document din secolul al 13-lea aresteaz\xc4\x83, c\xc4\x83 a posedat mai mult de o mie de averi imobile. \xc3\x8en aceast\xc4\x83 perioada a fost creat un patrimoniu artistic \xc8\x99i cultural incomparabil. Au existat ateliere de vitraliu \xc8\x99i miniatur\xc4\x83, pentru aurari \xc8\x99i turnarea de bronz. \xc3\x8emp\xc4\x83ratul Frederic I al Sf\xc3\xa2ntului Imperiu Roman, numit Barbarossa \xc3\xaen 1165 a stat aici ca invitat (1165), de asemenea de mai multe ori poetul liric Walther von der Vogelweide._NEWLINE_Dup\xc4\x83 marea epidemie de pest\xc4\x83 cu mul\xc8\x9bi mor\xc8\x9bi \xc3\xaen timpul R\xc4\x83zboiului de Treizeci de Ani tot ansamblul a fost barochizat. Toat\xc4\x83 zona a mai trebuit s\xc4\x83 \xc3\xaendure efectele cauzate de R\xc4\x83zboiul de Succesiune Austriac\xc4\x83 (1700-1748) \xc8\x99i o jum\xc4\x83tate de veac mai t\xc3\xa2rziu de sta\xc8\x9bionarea trupelor napoleonene. \xc3\x8en 1803 m\xc4\x83n\xc4\x83stirea benedictin\xc4\x83 a fost secularizat\xc4\x83 \xc8\x99i 14 ani mai t\xc3\xa2rziu regele Maximilian I Iosif de Bavaria a achizi\xc8\x9bionat resturile fostei cl\xc4\x83diri ale m\xc4\x83n\xc4\x83stirii \xc3\xaen 1817, transform\xc3\xa2nd-o \xc3\xaentr-o re\xc8\x99edin\xc8\x9b\xc4\x83 regal\xc4\x83 de var\xc4\x83 (p\xc3\xa2n\xc4\x83 \xc3\xaen prezent proprietatea [[Casa de Wittelsbach|Casei de Wittelsbach). \xc3\x8en anturajul cur\xc8\x9bii regale, numero\xc8\x99i nobili \xc8\x99i arti\xc8\x99ti au venit la lac, par\xc8\x9bial ca turi\xc8\x99ti, par\xc8\x9bial stabilindu-se \xc3\xaen jurul lui, baza turismului de azi. Dar de abia deschiderea celor dou\xc4\x83 linii de cale ferat\xc4\x83 de la M\xc3\xbcnchen la Gmund (1893) \xc8\x99i Tegernsee (1902) a adus progresul mare._NEWLINE_Naviga\xc8\x9bia pe lac a folosit p\xc3\xa2n\xc4\x83 \xc3\xaen 1894 pescarilor care au transportat \xc8\x99i turi\xc8\x99ti \xc3\xaen b\xc4\x83rcile lor de lemn. Atunci, Luitpold, Prin\xc8\x9b Regent al Bavariei a permis navigarea cu un vas motorizat. P\xc3\xa2n\xc4\x83 \xc3\xaenainte de Al Doilea R\xc4\x83zboi Mondial au fost cinci. Dup\xc4\x83 r\xc4\x83zboi s-a \xc3\xaenceput transportul de linie mai \xc3\xaent\xc3\xa2i cu dou\xc4\x83 vapora\xc8\x99e \xc3\xaen 1951, fiind \xc3\xaen prezent din nou cinci._NEWLINE_Un alt punct de atrac\xc8\x9bie este Cazinoul din Bad Wiessee. Deja \xc3\xaen 1957, cazinoul \xc8\x99i- a deschis por\xc8\x9bile \xc8\x99i pricinuit succesului \xc8\x99i celor din ce \xc3\xaen ce mai mul\xc8\x9bi vizitatori, a fost extins de mai multe ori, ultima dat\xc4\x83 \xc3\xaen 2005. Cei care viziteaz\xc4\x83 cazinoul de azi se pot distra (de exemplu cu Blackjack, Poker, rulet\xc4\x83 sau \xc3\xaen sala cu peste 200 de automate) pe un spa\xc8\x9biu total de peste 6.000 m\xc2\xb2._NEWLINE_\xc3\x8en jurul lui Tegernsee s-a construit din 1965 un inel de canalizare menajer\xc4\x83 pentru evacuarea de ape uzate produse \xc3\xaen comunele din \xc3\xaemprejurime (primul din lume). Datorit\xc4\x83 lui, apa lacului \xc8\x99i-a p\xc4\x83strat p\xc3\xa2n\xc4\x83 \xc3\xaen ziua de azi limpezimea \xc8\x99i cur\xc4\x83\xc8\x9benia absolut\xc4\x83. O alt\xc4\x83 consecin\xc8\x9b\xc4\x83 a construc\xc8\x9biei canaliz\xc4\x83rii este imposibilitatea de a construi cl\xc4\x83diri noi pe sau \xc3\xaen apropiere de mal, astfel lacul nu-\xc8\x99i pierde o parte din idila sa ini\xc8\x9bial\xc4\x83, \xc3\xaen ciuda turismului puternic \xc3\xaen regiune.'